Royal Rangers

Royal Rangers (RR) on kristillinen järjestö, jonka tarkoituksena on tarjota nuorille monipuolista ja haastavaa toimintaa. Royal Rangers International on avoin sekä tyttöjen että poikien osallistumiselle. Suomessa toimintaa koordinoi Royal Rangers Finland (RRF), jota johtaa Mikko Ahola. Useimpiin toimintoihin kuuluu perinteisesti keskeisenä retkeily, joskin myös muita toimintoja on. Näitä ovat esimerkiksi erilaiset kädentaidot sekä kristillisen elämäntavan omaksuminen.
Royal Rangers on perustettu Texasissa, Yhdysvalloissa 1962, ja on sittemmin laajentunut 73 maahan. Suomeen järjestö laajeni vuonna 1997. 
Tavoitteet.
Royal Rangers -toimintaan liittyy seitsemän tavoitetta:
Järjestö.
Kansallisesti Royal Rangers -toiminta on jakaantunut eri paikkakunnilla toimiviin tukikohtiin, joita johtavat tukikohdanpäälliköt. Ohjelma on neliportainen ja se on suunnattu pääasiassa 7–17 -vuotiaille lapsille ja nuorille. Rangerit jakautuvat neljään ikäryhmään, joiden lisäksi mukana saattaa olla alle kouluikäisiä tulokkaita:
Uudisasukkaiden ohjelma seuraa "farmari -teemaa" ja he ovat koulussa ensimmäisellä tai toisella luokalla. Heidän kanssaan käydään läpi ensi vaiheessa sekä Raamattua että Royal Rangers -työn perusperiaatteita. Aivan ensiksi Kidsit oppivat Royal Rangers -koodin ja Kultaisen säännön.
Raivaajat osallistuvat monenlaiseen haasteelliseen toimintaan, kuten leirintään, vaelluksiin, ensiapuun, luonnon tarkkailuun ja uskovana palvelemiseen. Discovery-Rangerit oppivat toimimaan ryhmässä auttaen muita ja saaden itse apua eri tehtävissä.
Nuoret tiedustelijat kohtaavat monenlaisia uusia haasteita ja seikkailuja. Nimensä mukaisesti he tunkeutuvat uusille alueille esimerkiksi luonnossa, ensiavussa, palvelemisessa ja Raamatun tutkimisessa. Ohjelma auttaa tiedustelijoita tulemaan itsensä tiedostaviksi ja Jumalaa kunnioittaviksi nuoriksi ihmisiksi.
Tämä ohjelma auttaa nuoria löytämään oman erityisalueensa. Heidän kykynsä pääsevät kehittymään ja he oppivat itse kukin omalta alueeltaan erityisiä tietoja ja taitoja.
Jokaista ikäryhmää johtaa ikäryhmänjohtaja ja mikäli ikäryhmä on suuri, se voidaan jakaa pienempiin ryhmiin, joita jokaista johtaa ryhmänjohtaja. Vanhimmat rangerit voivat alkaa juniorijohtajiksi ja auttaa nuorempien ohjaamisessa.
Ohjelma sisältää palkkiojärjestelmän, jossa jäsenet osoittavat tiettyjä tietoja ja kykyjä ja ansaitsevat siten itselleen ansiomerkkejä. Usein eri ikäryhmät myös toimivat yhdessä ja toimintaa muokataan muutenkin vapaamuotoisesti tukikohdan tarpeiden mukaiseksi.
Royal Rangers -univormu.
Rangerit pukeutuvat Royal Rangers -univormuun varsinkin juhlatilaisuuksissa sekä suurtapahtumien yhteydessä. Eri maissa on käytössä erilaisia univormuja; Suomessa käytetään vaalean ruskeaa kauluspaitaa, jonka tyyppinen on käytössä myös esimerkiksi Yhdysvalloissa ja Saksassa. Sen sijaan esimerkiksi ruotsalaiset rangerit käyttävät sinistä paitaa. Paidan lisäksi rangerit käyttävät myös huivia, joka on joka maassa erivärinen. Suomen huivi on sininen ja siinä on reunassa valkoinen raita. Ruotsin huivi on keltainen ja Norjan viininpunainen ja niissä on niskassa Royal Rangers -tunnukset. Huivia käytetään usein myös ilman muuta univormua. Rangeritunnuksia käytetään erityisesti kansainvälisissä tapahtumissa, sillä univormun tai huivin käyttö auttaa tunnistamaan, minkä maalainen rangeri on kyseessä. Univormuun kuuluu paidan ohella poolosolmio, joka on joka ikäryhmällä erivärinen.
Kansallisuuden lisäksi univormu kertoo kantajastaan monia muitakin tietoja. Kaikille rangereille yhteisten Royal Rangers -tunnusten ja paidan omistajan kotimaan lipun lisäksi paitaan liitetään merkit, jotka kertovat, mihin ikäryhmään sen kantaja kuuluu ja kuinka aktiivisesti hän on ottanut osaa rangeritoimintaan. Univormuun ommellaan rangerin ansaitsemat ansiomerkit sekä suurtapahtumiin osallistumisesta viestittävät tunnukset. Johtajien tunnukset viestittävät, minkä tason johtajasta on kyse ja mikä on hänen viimeaikaisin koulutuksensa. Jokaisella rangerilla on paidassaan myös merkit, joissa lukee tukikohdan kotipaikkakunnan nimi sekä tukikohdan numero. Kansallisiin operatiivisiin ryhmiin kuuluvilla johtajilla on lisäksi omat tunnuksensa.
Tapahtumat.
Suomessa Royal Rangers -toimintaa on 62 tukikohdassa. Paikallisen toiminnan lisäksi tapahtumia järjestetään valtakunnallisella ja kansainvälisellä tasolla. Muutaman vuoden välein järjestettävien kansallisten suurleirien lisäksi RRF järjestää myös taitokilpailuja, joissa päästään mittaamaan nuorten tietoja ja taitoja. Suurin Euroopassa järjestettävä kansallinen Royal Rangers -tapahtuma on Saksan Bundescamp, johon osallistuu tuhansia saksalaisnuoria. Kansainvälisistä tapahtumista Euroopassa suurin on joka neljäs vuosi järjestettävä Eurocamp-suurleiri, joka kokoaa tuhansia kristittyjä nuoria ympäri Eurooppaa.
Tähän mennessä Suomessa järjestetyt kansalliset leirit:
Tähän mennessä järjestetyt Eurocamp-leirit:
RRF järjestää ohjaajille myös koulutusleirejä. Näitä ovat esimerkiksi NTC (), ANTC () ja juniorijohtajille suunnattu JNTC ().
Toiminnan perusteet.
Lupaus.
Royal Rangers -lupaus on osoitus siitä, että Royal Ranger haluaa elää Jumalan suunnitelmassa Hänen avullaan palvellen. Raamattu kertoo meille, että tie menestykseen on palvelemisen tie. Niinpä Royal Ranger haluaa elää RR-koodin, kaikkien sen kahdeksan kohdan, mukaisesti ja huomioida lähimmäisensä niin kuin itsensä. Hän haluaa osoittaa, että se mitä hän tekee on sopusoinnussa hänen puheidensa kanssa ja että hän haluaa toteuttaa Jumalan tahtoa elämässään.
Lupaus kuulu seuraavasti:Jumalan avulla teen parhaani palvellessani Jumalaa, seurakuntaani ja ystäviäni; eläessäni Royal Rangers -koodin mukaisesti tehden kultaisesta säännöstä päivittäisen sääntöni.
Koodi.
RR-koodi muodostuu RR-tunnuksen kahdeksasta sinisestä kärjestä, jotka ovat "valpas, puhdas, rehellinen, rohkea, uskollinen, ystävällinen, tottelevainen ja hengellinen." Kaikki näistä ovat ominaisuuksia, jotka tulisi olla jokaisella Royal Rangerilla. 
Motto.
Royal Rangereilla on äärimmäisen hyvä ja yksinkertainen motto: "VALMIS". Tämä sisältää aivan kaiken. Royal Ranger on valmis kaikkeen: työskentelemään, pelaamaan ja leikkimään, palvelemaan, tottelemaan, ylistämään ja ennen kaikkea elämään mielenkiintoista elämää.
Neljä kultaista kärkeä.
Royal Rangers -tunnuksen pääkärkiä eli kultaisia kärkiä on neljä kappaletta. Ne kuvaavat samalla ihmisen elämän neljää osa-aluetta, jotka ovat: henkinen, fyysinen, sosiaalinen, hengellinen. Royal Rangers -työssä pyritään saavuttamaan tasapaino kaikkien näiden neljän osa-alueen välillä siten, että yksikään osa-alue ei korostu liikaa.
Neljä punaista kärkeä.
Tunnuksen neljä punaista kärkeä kuvaavat neljää Raamatun ja seurakunnan pääopetusta: pelastus, Pyhä Henki, paraneminen ja kasvaminen kaikilla elämän osa-alueilla sekä Jeesuksen takaisin tuleminen.
Tukikohdat.
Tukikohdat, jotka ovat tällä hetkellä Suomessa aktiivisina: